**OBAVIJEST RODITELJIMA I UČENICIMA**

Slijedom skorog početka nastavne godine 2021./2022. a vezano uz sprječavanje i suzbijanje epidemije COVID–19 u Elektrotehničkoj i ekonomskoj školi Nova Gradiška skrećem vam pozornost na sljedeće upute:

1. Roditelji ne smiju dolaziti u školu ni u pratnji učenika ni samostalno (roditeljski sastanak, informacije, Vijeće roditelja…) ako imaju simptome zarazne bolesti (npr. povišena temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje) ili ako im je izrečena mjera samoizolacije ili ako imaju saznanja da su zaraženi virusom COVID–19.
2. Roditelji su prilikom dolaska u školu dužni nositi zaštitnu masku tijekom cjelokupnog boravka u školi.
3. Učenik ne smije dolaziti u školu ukoliko ima simptome zarazne bolesti (npr. povišena temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje) ili ako mu je izrečena mjera samoizolacije ili ako ima saznanja da je zaražen s COVID–19.
4. Učenik je dužan svaki dan izmjeriti tjelesnu temperaturu prije dolaska u školu, vrijednost izmjerene temperature upisati u evidencijski list.
5. Prije početka prvog nastavnog sata učenik će dezinficirati ruke sredstvom koje će biti dostupno na ulasku u školu i u učionici ili ih oprati.
6. Zaštitnu maske učenik je dužan nositi prilikom ulaska u školu, kretanja po hodnicima, u učionici ako je distanca manja od 2 metra, boravka u službenim prostorima škole (uredi, zbornica isl.) i izlaska iz škole.
7. Maksimalan broj učenika koji mogu boraviti u toaletu u isto vrijeme je jedna osobe.
8. Maksimalan broj učenika koji mogu boraviti u uredima u isto vrijeme je jedna osoba.
9. U slučaju pojave simptome zarazne bolesti ili izricanja mjere samoizolacije ili zaraze COVID–19 učenika, roditelj je obvezan o tome obavijestiti razrednika i ravnateljicu.
10. Tijekom cjelokupnog boravka u školi i učenici i roditelji dužni su poštivati fizičko distanciranje od 2 metra.

Molimo vas da se pridržavaju odredbi ove obavijesti radi sprječavanja epidemije bolesti COVID–19.